Campionatul Mondial de Fotbal Rusia 2018 (Spania - Rusia)

Campionatul Mondial de Fotbal Rusia

Spania – Rusia 1-1 (3-4)

Sursa: Twitter Fifa World Cup

ECHIPE

Spania: De Gea – Nacho (70, Carvajal), Pique, Ramos, Alba – Koke, Busquets – David Silva (67, Iniesta), Isco, Asensio (104, Rodrigo) – Diego Costa (80, Aspas).

Antrenor: Fernando Hierro

Rusia: Akinfeev – Fernandes, Kudryashov, Kutepov, Ignasevich, Zhirkov (46, Granat) – Samedov (61, Cheryshev), Kuzyaev (97, Yerokhin), Golovin, Zobnin – Dzyuba (65, Smolov).

Antrenor: Stanislav Cercesov

Au marcat in timpul regulamentar: Sergei Ignashevich (12′ – autogol), Dzyuba (41′ – penalty)

Au marcat de la 11m: Iniesta, Pique, Ramos / Smolov, Ignashevich, Golovin, Cheryshev

Surprizele continuă

După Germania, Argentina, Portugalia, a revnit rândul Spaniei să spună „adio” Campionatului Mondial de fotbal Rusia 2018. Ibericii au fost eliminați după executarea loviturilor de la 11 metri de reprezentativa țării gazdă, Rusia, în meciul disputat duminică, la Moscova.

Spaniolii au deschis scorul întâlnirii, grație autogolului lui Ignasevich (min. 12), dar au fost egalați cu patru minute înainte de pauză, când Dzyuba a transformat penalty-ul acordat de arbitrul olandez Bjorn Kuipers după un henț comis de Pique în propria suprafață de pedeapsă.

Scorul nu s-a mai modificat până la finalul celor 90 de minute de joc și nici după disputarea celor două reprize de prelungiri. Așa că s-a trecut la loteria loviturilor de la 11 metri, unde rușii au avut nervii mai tari și au transformat toate penalty-urile pe care le-au executat, în timp ce de la spanioli Koke și Aspas au ratat.

De notat că Spania – Rusia a fost primul primul meci oficial din istorie în care s-au efectuat patru schimbări de jucători. Din optimile de finală ale Campionatului Mondial din Rusia a intrat în vingoare legea care permite ca, dacă se intră în prelungiri, echipele să poată face și a patra modificare în primul „unsprezece”.

MUGUR BĂILEȘTEANU

Contents